
Parlamentul  României

Camera  Deputaţilor

Comisia pentru industrii                                     Comisia pentru apărare, ordine

              si servicii                                                    publică şi siguranţă naţională

   Bucureşti, 30.09.2002                                                 Bucureşti, 30.09.2002

       Nr.23/147/2002                                                            Nr.32/543/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.95/2002 privind industria de apărare, transmis cu adresa nr.352 din 3 septembrie 2002, pentru dezbatere şi avizare în fond, în procedură de urgenţă, Comisiei pentru industrii şi servicii şi Comisiei pentru apărare, ordine publică şi siguranţă naţională.

                PREŞEDINTE,                                            PREŞEDINTE,

                  István Antal                                               Răzvan Ionescu

RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.95/2002 privind industria de apărare



Cu adresa nr.352 din 3 septembrie 2002, Comisia pentru industrii şi servicii şi Comisia pentru apărare, ordine publică şi siguranţă naţională au fost sesizate în vederea dezbaterii şi avizării în fond, în procedură de urgenţă, cu  proiectul de Lege pentru aprobarea Ordonanţei de urgenţă a Guvernului nr.95/2002 privind industria de apărare.



Proiectul de lege face parte din categoria legilor ordinare, potrivit art.74 alin.(2) dinConstituţie.



Proiectul de lege a fost transmis de către Guvern cu adresa nr.E 215/26.06.2002.



La întocmirea raportului s-au avut în vedere avizul favorabil nr.352/04.09.2002 al Comisiei juridice, de disciplină şi imunitţi şi avizul nr.814/18.06.2002 al Consiliului Legislativ.



Ordonanţa are în vedere crearea unui cadru legislativ unitar, adecvat pentru restructurarea industriei de apărare şi conversia ei către producţia civilă care să permită aplicarea unei politici financiare de suţinere şi protecţionism selectiv al forţei de muncă a agenţilor economici implicaţi.



De asemenea, prin acest act normativ s-au avut în vedere cerinţele accelerării procesului de redimensionare a capacităţilor producţiei de apărare în corelare cu prevederile programelor de restructurare aprobate de Guvern şi de Consiliul Suprem de Apărare a Ţării şi cu ale Programului de integrare a României în NATO.



La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Industriei şi Resurselor: domnul Romulus Moucha – secretar de stat, din partea Ministerului Finanţelor Publice:  doamna Adriana Şuţa – director general, din partea Munisterului Muncii şi Solidarităţii Sociale: doamna Cecilia Sebe – expert, domnul Ion Dumitreasa – director adjunct.



În şedinţa din 10 septembrie şi 25 septembrie 2002 a Comisiei pentru apărare, ordine publică şi siguranţă naţională, respectiv a Comisiei pentru industrii şi servicii, membrii celor 2 comisii au hotărât cu unanimitate de voturi avizarea favorabilă a proiectului de lege în forma prezentată de iniţiator.



La lucrări au participat 24 deputaţi din totalul de 26 membri ai Comisiei pentru industrii şi servicii şi 20 deputaţi din totalul de 26 membri ai Comisiei pentru apărare, ordine publică şi siguranţă naţională.



Cele 2 comisii propun plenului Camerei Deputaţilor aprobarea proiectului de lege adoptat cu 44 voturi de către membrii celor 2 comisii.
                PREŞEDINTE,                                            PREŞEDINTE,

                 István Antal                                               Răzvan Ionescu

                 SECRETAR,                                               

                Aurelia Vasile

Experţi,

Silvia Vlăsceanu

Mihai Ţăranu

PAGE  
2

